Bankuna na asarar N2.2bn ga ‘Yan damfara, inji Babban Bankin Kasa – Muryar Arewa
Bankuna na asarar N2.2bn ga ‘Yan damfara, inji Babban Bankin Kasa
Babban bankin kasa wato (CBN) ya sanar da cewar wani tsarin yarjejeniya tsakanin bankuna na kasa ya bada rahotannin cewar an samu karin korafin kararrakin damfara sama da kashi 1,200 a cikin shekarar 2016, kiyasin wajen biliyan N2.19 idan aka kwatanta da kararrakin da aka shigar a shekarar 2014.
Bayanan baya bayan nan sun yi nuni da cewar an yi hada-hada a shekarar 2016 da ta kai ta 278,744,529 wadda darajar ta kai ta sama da tiriliyon N64.
Duk da cewar akwai karuwar kashi 71 na yanayin girman hada-hadar, akwai kuma karuwar kashi 31 na darajar hada-hadar idan aka yi la’akari da abinda ya faru a shekarar 2015.
Bayanai sun tabbatar da cewar karuwar kaso 82 kan rahotannin damfara da ake samu, ya janyo asarar kwatankwacin biliyan N2.19 a harkokin bankin. Sai dai an yi kokarin rage damfarar a mizanin kashi 2.7 idan aka kwatanta da alkaluman na shekara 2015.
Babban Baki, Godwin Emelefe
Bankuna na asarar N2.2bn ga ‘Yan damfara, inji Babban Bankin Kasa added by Aminu Aliyu on July 7, 2017
Bankuna na asarar N2.2bn ga 'Yan damfara, inji Babban Bankin Kasa
Karanta: Gwamnatin Jihar Niger Ta Hana a Sayar Da Raguna Akan Tituna Birnin Minna.